Document ID: 31987R2869

*****
ΚΑΝΟΝΙΣΜΟΣ (ΕΟΚ) αριθ. 2869/87 ΤΗΣ ΕΠΙΤΡΟΠΗΣ
της 25ης Σεπτεμβρίου 1987
που τροποποιεί τον κανονισμό αριθ. 225/67/ΕΟΚ περί των λεπτομερειών καθορισμού της τιμής της διεθνούς αγοράς για τους ελαιούχους σπόρους
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
τον κανονισμό αριθ. 136/66/ΕΟΚ του Συμβουλίου της 22ας Σεπτεμβρίου 1966 περί κοινής οργανώσεως της αγοράς στον τομέα των λιπαρών ουσιών (1), όπως τροποποιήθηκε τελευταία από τον κανονισμό (ΕΟΚ) αριθ. 1915/87 (2),
τον κανονισμό αριθ. 115/67/ΕΟΚ του Συμβουλίου της 6ης Ιουνίου 1967 που καθορίζει τα κριτήρια για τον καθορισμό της τιμής στη διεθνή αγορά των εν λόγω σπόρων, καθώς και τον τόπο διελεύσεως των συνόρων (3), όπως τροποποιήθηκε τελευταία από τον κανονισμό (ΕΟΚ) αριθ. 1983/82 (4), και ιδίως το άρθρο 7,
Εκτιμώντας:
ότι το άρθρο 3 του κανονισμού αριθ. 225/67/ΕΟΚ της Επιτροπής (5), όπως τροποποιήθηκε τελευταία από τον κανονισμό (ΕΟΚ) αριθ. 2284/86 (6), προβλέπει ότι, στην περίπτωση που οι προσφορές και οι τιμές που αφορούν ποιότητα άλλη από τον ποιοτικό τύπο για τον οποίο έχει καθορισθεί η ενδεικτική τιμή, το ποσό της προσαρμόζεται σύμφωνα με τους συντελεστές ισοδυναμίας που περιλαμβάνονται στο παράρτημα· ότι η εξέλιξη της δηλώσεως των τιμών στη διεθνή αγορά οδήγησε σε νέο καθορισμό των συντελεστών ισοδυναμίας·
ότι, με τον κανονισμό (ΕΟΚ) αριθ. 1917/87 (7), το Συμβούλιο καθόρισε για την περίοδο εμπορίας 1987/88 την ενδεικτική τιμή για τους ηλιανθόσπορους που έχουν περιεκτικότητα σε υγρασία 9 % · ότι θα πρέπει να προσαρμοσθούν για την ίδια περίοδο εμπορίας οι εν λόγω συντελεστές ισοδυναμίας που εμφαίνονται στο παράρτημα του κανονισμού αριθ. 225/67/ΕΟΚ οι οποίοι καθορίσθηκαν για τους ηλιανθόσπορους που έχουν περιεκτικότητα σε υγρασία 10 %·
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Λιπαρών Ουσιών,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Ο πίνακας του παραρτήματος Ι του κανονισμού 225/67/ΕΟΚ αντικαθίσταται από τον ακόλουθο πίνακα:
«(σε ECU/100 χγρ.)
1.2,3 // // // // Συντελεστές ισοδυναμίας
// 1.2.3 // // Ποσό που πρέπει να
αφαιρεθεί από την τιμή
// Ποσό που πρέπει να
προστεθεί στην τιμή // // // // Α. Κραμβόσποροι και γογγυλόσποροι προελεύσεως: // // // - Καναδά // 0429 // - // - άλλων τρίτων χωρών // 0,246 // - // Β. Ηλιανθόσποροι προελεύσεως: // // // - Ηνωμένων Πολιτειών Αμερικής ή Καναδά // - // 1,741 (1) αντίστοιχα 0,960 // - άλλων τρίτων χωρών // - // 1,675 (1) αντίστοιχα 1,195 // // //
(1) Εφαρμόζεται από την 1η Απριλίου 1987 στις τιμές που διαπιστώθηκαν για τον καθορισμό της τιμής της διεθνούς αγοράς πριν από την ημέρα που αρχίζει να ισχύει ο παρών κανονισμός, για την περίοδο εμπορίας 1987/88.»
Άρθρο 2
Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 25 Σεπτεμβρίου 1987.

Labels: 2